62018TJ0145_INF
Απόφαση του Γενικού Δικαστηρίου (δεύτερο πενταμελές τμήμα) της 9ης Σεπτεμβρίου 2020 – Confédération nationale du Crédit mutuel κ.λπ.κατά ΕΚΤ
(Υπόθεση T‑145/18)
«Οικονομική και νομισματική πολιτική – Προληπτική εποπτεία των πιστωτικών ιδρυμάτων – Εισφορά στο σύστημα εγγύησης των καταθέσεων ή στο ενιαίο ταμείο εξυγίανσης μέσω αμετάκλητων δεσμεύσεων πληρωμής – Καθήκοντα που ανατίθενται στην ΕΚΤ – Ειδικές εποπτικές εξουσίες της ΕΚΤ – Άρθρο 4, παράγραφος 1, στοιχείο στʹ, και άρθρο 16, παράγραφος 1, στοιχείο γʹ, και παράγραφος 2, στοιχείο δʹ, του κανονισμού (ΕΕ) 1024/2013 – Μέτρο με το οποίο επιβάλλεται η αφαίρεση του συνολικού ποσού των εκκρεμών αμετάκλητων δεσμεύσεων πληρωμής από τα βασικά ίδια κεφάλαια της κατηγορίας 1 – Απουσία εξατομικευμένης εξέτασης»
1.
Οικονομική και νομισματική πολιτική – Οικονομική πολιτική – Εποπτεία του χρηματοπιστωτικού τομέα της Ένωσης – Ενιαίος εποπτικός μηχανισμός – Προληπτική εποπτεία ομίλων πιστωτικών ιδρυμάτων σε ενοποιημένη βάση – Απαιτήσεις ιδίων κεφαλαίων – Περιεχόμενο του ελέγχου και της αξιολόγησης που διενεργεί η Ευρωπαϊκή Κεντρική Τράπεζα
(Κανονισμός 575/2013 του Ευρωπαϊκού Κοινοβουλίου και του Συμβουλίου, άρθρα 6 § 1, εδ. 1, στοιχεία αʹ έως στʹ, και 36· κανονισμός 1024/2013 του Συμβουλίου, άρθρο 4 § 1, στοιχείο στʹ)
(βλ. σκέψεις 45-50)
2.
Οικονομική και νομισματική πολιτική – Οικονομική πολιτική – Εποπτεία του χρηματοπιστωτικού τομέα της Ένωσης – Ενιαίος εποπτικός μηχανισμός – Προληπτική εποπτεία ομίλων πιστωτικών ιδρυμάτων σε ενοποιημένη βάση – Απαιτήσεις ιδίων κεφαλαίων – Περιεχόμενο του ελέγχου και της αξιολόγησης που διενεργεί η Ευρωπαϊκή Κεντρική Τράπεζα – Υποχρέωση πραγματοποίησης εξατομικευμένης προληπτικής εξέτασης
(Κανονισμός 575/2013 του Ευρωπαϊκού Κοινοβουλίου και του Συμβουλίου, άρθρο 92 § 3, στοιχείο δʹ· κανονισμός 1024/2013 του Συμβουλίου, άρθρα 4 § 1, στοιχείο στʹ, και 16 § 1, στοιχείο γʹ, και § 2, στοιχείο δʹ)
(βλ. σκέψεις 51, 65-72)
3.
Οικονομική και νομισματική πολιτική – Οικονομική πολιτική – Εποπτεία του χρηματοπιστωτικού τομέα της Ένωσης – Ενιαίος εποπτικός μηχανισμός – Προληπτική εποπτεία ομίλων πιστωτικών ιδρυμάτων σε ενοποιημένη βάση – Απαιτήσεις ιδίων κεφαλαίων – Περιεχόμενο του ελέγχου και της αξιολόγησης που διενεργεί η Ευρωπαϊκή Κεντρική Τράπεζα – Κεφάλαια επί των οποίων μπορεί να επιβληθεί μέτρο που απαιτεί την εφαρμογή ειδικής πολιτικής ή μεταχείρισης – Έννοια – Αμετάκλητες δεσμεύσεις πληρωμής (ΑΔΠ) – Εμπίπτουν
(Κανονισμός 1024/2013 του Συμβουλίου, άρθρα 4 § 1, στοιχείο στʹ, και 16 § 1, στοιχείο γʹ, και § 2, στοιχείο δʹ)
(βλ. σκέψεις 59, 60)
Αντικείμενο
Προσφυγή βάσει του άρθρου 263 ΣΛΕΕ με αίτημα την μερική ακύρωση, αφενός, της αποφάσεως ECB/SSM/2017 9695000CG7B84NLR5984/207 της ΕΚΤ, της 19ης Δεκεμβρίου 2017, και, αφετέρου, της αποφάσεως ECB‑SSM‑2019‑ELCMU‑4 της ΕΚΤ, της 14ης Φεβρουαρίου 2019.
Διατακτικό
Το Γενικό Δικαστήριο αποφασίζει:
1)
Ακυρώνει το σημείο 8 της αποφάσεως ECB/SSM/2017 9695000CG7B84NLR5984/207 της Ευρωπαϊκής Κεντρικής Τράπεζας (ΕΚΤ), της 19ης Δεκεμβρίου 2017, και το σημείο 5 της αποφάσεως ECB‑SSM‑2019‑ELCMU‑4 της ΕΚΤ, της 14ης Φεβρουαρίου 2019.
2)
Καταδικάζει την ΕΚΤ στα δικαστικά έξοδα.